CELEX: 32005D0339
Language: fi
Date: 2005-04-25 00:00:00
Title: 2005/339/EY: Komission päätös, tehty 25 päivänä huhtikuuta 2005, päätöksen 2003/526/EY muuttamisesta Ranskassa sovellettavien klassisen sikaruton torjuntatoimenpiteiden osalta (tiedoksiannettu numerolla K(2005) 1249) (ETA:n kannalta merkityksellinen teksti)

29.4.2005   
            
            
               FI
            
            
               Euroopan unionin virallinen lehti
            
            
               L 108/87
            
         
      KOMISSION PÄÄTÖS,
   
   tehty 25 päivänä huhtikuuta 2005,
   päätöksen 2003/526/EY muuttamisesta Ranskassa sovellettavien klassisen sikaruton torjuntatoimenpiteiden osalta
   (tiedoksiannettu numerolla K(2005) 1249)
   (ETA:n kannalta merkityksellinen teksti)
   (2005/339/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Tietyissä jäsenvaltioissa esiintyvän klassisen sikaruton torjumiseksi komissio teki 18 päivänä heinäkuuta 2003 klassisen sikaruton vastaisia suojatoimenpiteitä tietyissä jäsenvaltioissa koskevan päätöksen 2003/526/EY (2). Tässä päätöksessä säädetään tietyistä lisätoimenpiteistä klassisen sikaruton torjumiseksi.
            
         
               (2)
            
            
               Ranska on antanut komissiolle tietoja taudin viimeaikaisesta kehityksestä luonnonvaraisissa sioissa Vosgesin pohjoisosan alueella Ranskassa. Epidemiologisten tietojen perusteella on aiheellista muuttaa taudin torjuntatoimenpiteiden soveltamisaluetta.
            
         
               (3)
            
            
               Päätös 2003/526/EY olisi tämän vuoksi muutettava vastaavasti.
            
         
               (4)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2003/526/EY liitteessä olevan I osan 2 kohta tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 25 päivänä huhtikuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 224, 18.8.1990, s. 29. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL L 315, 19.11.2002, s. 14).
   
      (2)  EUVL L 183, 22.7.2003, s. 46. Päätös sellaisena kuin se on viimeksi muutettuna päätöksellä 2005/225/EY (EUVL L 71, 17.3.2005, s. 70).
   
      LIITE
      
         ”2)   Ranska:
         Bas-Rhinen ja Mosellen departementtien alue, joka sijaitsee länteen Reinistä ja Rein–Marne-kanavasta, pohjoiseen moottoritiestä A 4, itään Sarrejoesta sekä etelään Saksan rajasta, sekä Holtzheimin, Lingolsheimin ja Eckbolsheimin kunnat.”